CELEX: 62021TN0034
Language: da
Date: 2021-01-22 00:00:00
Title: Sag T-34/21: Sag anlagt den 22. januar 2021 — Ryanair mod Kommissionen

8.3.2021   
            
            
               DA
            
            
               Den Europæiske Unions Tidende
            
            
               C 79/37
            
         
      Sag anlagt den 22. januar 2021 — Ryanair mod Kommissionen
      (Sag T-34/21)
      (2021/C 79/47)
      Processprog: engelsk
      
         Parter
      
      
         Sagsøger: Ryanair DAC (Swords, Irland) (ved advokaterne E. Vahida, F.-C. Laprévote, V. Blanc, S. Rating og I. Metaxas-Maranghidis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse (EU) af 25. juni 2020 om statsstøtte SA.57153 (2020/N) — Tyskland — COVID-19 — Støtte til Lufthansa, annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende om, at Europa-Kommissionen har foretaget en urigtig anvendelse af sin meddelelse Midlertidige rammebestemmelser for statslige foranstaltninger til støtte for økonomien under det nuværende covid-19-udbrud (1) (»de midlertidige rammebestemmelser«), og at den har misbrugt sine beføjelser ved at fastslå, at Deutsche Lufthansa AG er berettiget til støtten, ved at undlade at vurdere, hvorvidt der fandtes andre mere hensigtsmæssige og mindre fordrejende foranstaltninger, ved at fastslå, at rekapitaliseringsbeløbet var forholdsmæssigt, ved at undlade at anvende passende betingelser for statens udtræden, ved at fastsætte utilstrækkelige afgangs- og ankomsttidspunkter, og ved at undlade at indføre et effektivt forbud mod en aggressiv ekspansion fra støttemodtagerens side.
               
            
                  2.
               
               
                  Andet anbringende om, at Europa-Kommissionen har foretaget en urigtig anvendelse af artikel 107, stk. 3, litra b), TEUF ved at fastslå, at støtten afhjælper en alvorlig forstyrrelse i den tyske økonomi, ved at tilsidesætte sin forpligtelse til at afveje støttens gunstige virkninger og dens negative indvirkning på samhandelsvilkårene og konkurrencen (dvs. »afvejningstesten«), og ved at kræve den sene fremlæggelse af en omstruktureringsplan.
               
            
                  3.
               
               
                  Tredje anbringende om, at Europa-Kommissionen har tilsidesat de almindelige principper om forbud mod forskelsbehandling, fri udveksling af tjenesteydelser og fri etableringsret.
               
            
                  4.
               
               
                  Fjerde anbringende om, at Europa-Kommissionen har undladt at indlede en formel undersøgelsesprocedure til trods for alvorlige vanskeligheder, og at den har tilsidesat sagsøgerens processuelle rettigheder.
               
            
                  5.
               
               
                  Femte anbringende om, at Europa-Kommissionen har tilsidesat sin begrundelsespligt.
               
            
         (1)  Midlertidige rammebestemmelser for statslige foranstaltninger til støtte for økonomien under det nuværende covid-19-udbrud, EUT C 91I/1 af 20.3.2020, med senere ændringer.